Izvor: Ilustracija, Patrik Macek/PIXSELL

Ministar uprave Lovro Kuščević danas je na sjednici Vlade podnio izvješće o prebrojavanju potpisa za referendumske inicijative 'Narod odlučje' i 'Istina o Istanbulskoj'.

Ministar Kuščević je rekao da je je utvrđeno da niti za jedan zahtjev nije utvrđen dovoljan broj potpisa za raspisivanje referenduma

U Registru birača je na dan početka skupljanja potpisa bilo 3,747,409 birača, a 10 posto od toga broja 374,740 birača koliko su trebale skupiti inicijative, kazao je ministar.

"Inicijativa Istina o Istanbulskoj predala je 390.916 potpisa, 345,942 je bilo ispravnih , a neispravnih 44,974, Narod odlučuje za pitanje o izmjeni članka 72. Ustava je prikupila 412,325 potpisa, ispravnih je bilo 371,450, a neispravnih 40,875 tisuća, Narod odlučuje za dopunu Ustava člankom 72.a je prikupila 407,835, ispravno je bilo 367,169, a neispravnih 40,666 potpisa", rekao je Kuščević i dodao kako će Ministarstvo uprave dati predstavnicima zainteresirane javnosti kontrolu nevažećih potpisa.

.

Izvor: Vlada

Vlada je zadužila Ministarstvo i da predstavnicima referendumskih inicijativa kao i ostaloj zainteresiranoj javnosti, omogući uvid u potpise koji su prema Izvješću proglašeni neispravnim, odnosno nevažećim.

Inicijativa Istina o Istanbulskoj zalagala se za otkazivanje tzv. Istanbulske konvencije. Inicijativa Narod odlučuje u prvom se referendumskom pitanju zalagala za promjenu Ustava tako da se smanji broj zastupnika u Saboru na 100 do najviše 120, da se ukinu dva saborska mandata srpskoj nacionalnoj manjini i da ukupni broj manjinskih zastupnika bude šest. Tražili su i da se uvedu tri preferencijska glasa, da se prekrajaju izborne jedinice, da se prag za ulazak u Sabor smanji na četiri posto, te uvede i dopisno i elektroničko glasovanje.

U drugom referendumskom pitanju tražili su da manjine ne mogu odlučivati o Vladi i proračunu. Obje inicijative potpise su prikupljale od 13. do 27. svibnja.

Vlada je 2. kolovoza zadužila Ministarstvo uprave za koordinaciju aktivnosti vezanih za provjeru broja i vjerodostojnosti svih potpisa iz zahtjeva za raspisivanje državnih referenduma, te Ministarstvo uprave i Ministarstvo unutarnjih poslova za provjeru zakonitosti prikupljanja potpisa.

Uvodno je na sjednici Vlade, podsjetimo, i sam premijer Andrej Plenković kazao: Čini se da niti jedna od inicijativa nije prikupila dovoljan broj potpisa.

Više čitajte OVDJE

Izvor: N1 Hrvatska

Ministar Kuščević je jučer najavio da je APIS prebrojio potpise za građanske referendumske inicijative te da ga provjerava povjerenstvo koje čine predstavnici MUP-a, Ministarstva uprave i Agencije za zaštitu osobnih podataka (AZOP).

Nakon što je prošli tjedan u medijima objavljena neslužbena informacija da nije prikupljeno dovoljno potpisa za referendume, premijer i ministar uprave te Vladino povjerenstvo za potpise i službeni brojači iz APIS-a uvjeravaju da podatak o nedovoljnom broju potpisa nije procurio od njih.

Izvor: N1

"Ja ne znam koji su to podaci procurili. Da nije skupljeno dovoljno potpisa? Pa o tome ja slušam u birtijama već mjesec dana, slušam od ljudi koji su skupljali potpise da nisu uspjeli skupiti. Ja zaista ne znam o čemu pričamo. To pričaju ljudi po ulici po restoranima, podatak će biti onaj kad je službeno izvijestim Vladu Republike Hrvatske", istaknuo je u utorak Kuščević.

Izvor: N1

N1 pratite putem aplikacija za Android | iPhone/iPad | Windows| i društvenih mreža Twitter |Facebook | Instagram.





